joelniklaus/EU_Wikipedias huggingface dataset:
Augstlēkšana

Augstlēkšana ir vieglatlētikas lēkšanas disciplīna, kurā dalībniekiem pēc iespējas augstāk jāpārlec pāri latiņai. Mūsdienās populārākā augstlēkšanas tehnika ir "Fosberija flops" (Fosbury Flop), ko pirmais pielietoja amerikāņu augstlēcējs Diks Fosberijs 20. gadsimta vidū. Augstlēkšana ir viena no vīriešu desmitcīņas un sieviešu septiņcīņas disciplīnām.

Augstlēkšana ir iekļauta Olimpisko spēļu vieglatlētikas sacensību programmā. Vīrieši Olimpiskajās spēlēs sacenšas augstlēkšanā kopš 1896. gada, sievietes — kopš 1928. gada.

Pasaules rekords augstlēkšanā vīriešiem ir 2,45 m un pieder Havjeram Sotomajoram no Kubas, uzstādīts . Pasaules rekords augstlēkšanā sievietēm ir 2,09 m un pieder Stefkai Kostadinovai no Bulgārijas, uzstādīts .

Latvijas rekords augstlēkšanā vīriešiem ir 2,30 m un to  uzstādīja Normunds Sietiņš. Latvijas rekords augstlēkšanā sievietēm ir 1,97 m un tas pieder Valentīnai Gotovskai, uzstādīts Viļņā .

Ārējās saites 

 Statistika 
 Rekordi 
 IAAF sacensību noteikumi  

Vieglatlētikas disciplīnas
Septiņcīņa

Septiņcīņa ir vieglatlētikas disciplīna, kas sastāv no septiņām dažādām disciplīnām. Sacensības notiek divas dienas pēc kārtas un uzvarētāju nosaka, vērtējot sniegumu visās septiņās disciplīnās. Sniegumu vērtē pēc punktu sistēmas katrā disciplīnā, nevis ieņemtās vietas.

Septiņcīņā stadionā parasti piedalās tikai sievietes, bet vīrieši sacenšas desmitcīņā. Septiņcīņā telpās sacenšas vīrieši, taču sievietes telpās sacenšas pieccīņā.

Septiņcīņa ir iekļauta Olimpisko spēļu vieglatlētikas sacensību programmā. Sievietes Olimpiskajās spēlēs septiņcīņā sacenšas kopš 1984. gada.

Pasaules rekords septiņcīņā ir 7291 punkts un pieder Džekijai Džoinerei-Kērsijai no ASV, uzstādīts .

Latvijas rekords septiņcīņā ir 6815 punkti, pieder Laurai Ikauniecei-Admidiņai, uzstādīts 2017.gadā Gecisā.

Disciplīnas

Punktu sistēma 

Skriešanas disciplīnas (200 m, 800 m un 100 m/b):

Lēkšanas disciplīnas (augstlēkšana un tāllēkšana):

Mešanas disciplīnas (ldes grūšana un šķēpa mešana):

P ir punkti, T ir laiks sekundēs, M ir augstums/garums centimetros, D ir garums metros. a, b un c ir dažādi koeficienti dažādām disciplīnām (skatīt tabulu).

Ārējās saites 

 Vieglatlētikas daudzcīņu apraksts un punktu tabulas 
 Daudzcīņas punktu aprēķināšana 
 Rekordi
 Tabela pontos combinadas IAAF

Vieglatlētikas disciplīnas
Dabiķene

Dabiķene () ir Ventas labā krasta pieteka Latvijā (Dobeles novadā) un Lietuvā (Šauļu un Telšu apriņķos). Upe sākas kā novadgrāvis Ukru pagasta austrumu daļā. Upes gultne līdz Pakalnišķiem regulēta, iztaisnota. Divos posmos (0,4 un 2,2 km garumā) Dabiķene ir Latvijas un Lietuvas robežupe. Lietuvas teritorijā lejpus Pakalnišķiem upe tek pa izteiktu ieleju. Pie Sablausķiem izbūvēta Sablausķu ūdenskrātuve. Ietek Ventā augšpus Viekšņiem. Lielākās pietekas ir Nīžuva, Krūte, Šventupe, Paragalve (kreisās), Drūktupe, Akmenupe (labās). Lielākās apdzīvotās vietas krastos ir Akmene un Palnosi. Upi šķērso autoceļi 155, 156 un Naujoji Akmenes dzelzceļa atzars.

Atsauces 

Dobeles novada upes
Auces novada upes
Lietuvas upes
Latvijas robežupes
Džons Roberts Selskis

Džons Roberts Selskis (; dzimis  Monterejā, Kalifornijas štatā, ASV) ir amerikāņu šorttrekists.

Piedalījies 2010. gada ziemas olimpiskajās spēlēs. Tajās izcīnīja divas bronzas medaļas: 1500 m un 5000 m stafetē. Bronzu 1500 m viņš izcīnīja pēc divu korejiešu sadursmes finālā, pirms tam viņš bija piektajā vietā.  izcīnīja sudrabu 5000 m komandu stafetē.

Vislabāk viņš kļuva pazīstams pēc veiksmīgā starta 2009. gada Pasaules čempionātā, kurā izcīnīja divas zelta, vienu sudraba un divas bronzas medaļas. Kopumā Pasaules čempionātos sportists izcīnījis divas zelta, divas sudraba un četras bronzas medaļas. Tāpat Dž. Celskis ir izcīnījis bronzu 2009. gada Pasaules komandu čempionātā un piecas medaļas ieguvis Pasaules junioru čempionātos.

Atsauces

Ārējās saites 
 Oficiālā mājaslapa 
 ISU profils 

1990. gadā dzimušie
ASV šorttrekisti
Šorttrekisti 2010. gada ziemas olimpiskajās spēlēs
Šorttrekisti 2014. gada ziemas olimpiskajās spēlēs
Olimpiskās sudraba medaļas ieguvēji
Olimpiskās bronzas medaļas ieguvēji
Šorttrekisti 2018. gada ziemas olimpiskajās spēlēs
Olimpiskie sudraba medaļnieki šorttrekā
Olimpiskie bronzas medaļnieki šorttrekā
Abavas senleja

Abavas senleja, dažkārt arī Abavas—Slocenes senleja, ir dabas apvidus Austrumkursas augstienē, veido robežjoslu starp Austrumkursas augstieni dienvidos un Ziemeļkursas augstieni ziemeļos. Ietver Abavas ieleju no Irlavas līdz Virbupes ietekai, Imulas un Amulas lejteces kanjonveida ielejas, Slocenes ieleju līdz tās iztekai no Valguma ezeram austrumos un Vašlejas ieleju līdz Spirgum. Lielākais garums austrumu—rietumu virzienā ap 60 km, platība — 236 km². Daļa no senlejas iekļauta Abavas senlejas dabas parkā.

Ģeoloģija 
Abavas—Slocenes senleja sakrīt ar ielejveida iegrauzumu pamatiežos. pamatiežu virsu veido augšdevona dolomīti, dolomītmerģeļi, smilšakmeņi, māli, aleirolīti un ģipšakmeņi. Pamatieži atsedzas kanjonveida Abavas ielejas pamatkrastu stāvajās nogāzēs un upes gultnē lejpus Kandavas. Ģipša izplatības vietās sastopamas karsta kritenes un sēravoti. Imulas un Amulas krastos un sāngravās sastopami gaišpelēki un zilpelēki smilšakmeņi ar bruņuzivs atliekām.

Pamatiežus sedz plāna, pārsvarā līdz 10 m, kvartāra nogulumu kārta, ko veido ledāja un tā kušanas ūdeņu nogulumi (smilšmāls, grants, oļi, smilts, aleirīti). Tos dažviet klāj jaunāki nogulumi — kūdra, saldūdens kaļķieži un alūvijs. Lielākās kaļķiežu atradnes ir Kauķu kalns (Imulas Staburags) un Čužu purvs.

Ģeomorfoloģija 
Abavas senleja ir ledāja kušanas ūdeņu veidota ieleju sistēma. Sākotnēji izveidojās ielejas rietumu daļa, Kandavas stacionārajam baseinam noplūstot uz Ventas—Usmas sprostezeru, vēlāk — pārējā senlejas daļa, Zemgales sprostezeram pa Augšbērzes—Augšabavas, Vašlejas un Abavas—Slocenes ieleju noplūstot uz to pašu Ventas—Usmas sprostezeru. Morfoloģiski Abavas senleja iedalās vairākās daļās:
 Augšabava — Abavas ieleja no Irlavas līdz Jaunsātiem. Platums >1,5 km, pamatkrastu nogāzes lēzenas, terasētas (4 terases).
 Abavas ieleja no Kandavas līdz Virbupei. Vissenākā senlejas daļa, 0,8—0,9 km plata, 30—58 m dziļa, pamatkrastu nogāzes stāvas, terasētas (līdz 7 terasēm).
 Senlejas daļa no Kandavas līdz Valguma ezera austrumu galam. Platums no 1,5—2,5 km rietumu daļā līdz 0,7—1,5 km austrumos, terašu platums dažviet pārsniedz 1 km. Pamatkrasti lēzenāki. Pie Kandavas sena delta, pie Tukuma — osveida grēda.
 Vašlejas ieleja. 12 km garš un līdz 3,5 km plats neterasēts purvains pazeminājums. Centrālajā daļā vairāki pacēlumi, ko veido seno deltu nogulumi.

Hidroloģija 
Senlejas rietumu daļu atūdeņo Abava un tās pietekas, lielākās no kurām ir Viesata, Vēdzele, Pūre, Amula, Imula un Virbupe. Austrumu daļu atūdeņo Slocene un tās pieteka Vašleja. Upju palienēs un ieleju krastu nogāžu piekājēs daudz pārmitru platību (avoksnāji, nelieli purvi). Pamatkrastu nogāzēs daudz avotu, kas veicina noslīdeņu un nogruvumu veidošanos.

Atsauces

Ārējās saites 

Latvijas upju senlejas
Mo Thebums

Mo Thebums (, hangils: 모태범; dzimis  Seulā, Dienvidkorejā) ir dienvidkorejiešu ātrslidotājs.

Nacionālā līmenī startē kopš 2004. gada, taču starptautiskajā sacensību apritē ir kopš 2005. gada.

2006. gadā izcīnīja divas zelta medaļas Pasaules junioru čempionātā 500 un 1000 m distancēs. Pēc tam līdz 2009. gadam neguva uzvaras lielajās sacensībās. 2009. gadā kļuva par divkārtēju Ziemas Universiādes čempionu 1000 un 1500 m distancēs. 

Piedalījies 2010. gada ziemas olimpiskajās spēlēs. Tajās izcīnīja vienu zelta un sudraba medaļu. Kļuva par čempionu 500 m distancē, taču divreiz garākā distancē izcīnīja sudraba medaļu.

Ārējās saites 

 Sports-Reference profils 

1989. gadā dzimušie
Dienvidkorejas ātrslidotāji
Ātrslidotāji 2010. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Ātrslidotāji 2014. gada ziemas olimpiskajās spēlēs
Ātrslidotāji 2018. gada ziemas olimpiskajās spēlēs
Olimpiskie zelta medaļnieki ātrslidošanā
Olimpiskie sudraba medaļnieki ātrslidošanā
Žoržs Vezina

Žoržs Vezina (;  — ) bija profesionāls kanādiešu hokejists, spēlēja vārtsarga pozīcijā. Karjeras laikā septiņas sezonas spēlēja Nacionālās hokeja asociācijas un vēlāk arī deviņas sezonas Nacionālās hokeja līgas kluba Monreālas "Canadiens" sastāvā. Pēc līguma parakstīšanas ar "Canadiens" Ž. Vezina aizvadīja 327 regulārās sezonas un 39 izslēgšanas turnīra spēles pēc kārtas. Viņš beidza profesionāļa karjeru 1925. gadā, kad arī pirmoreiz neizgāja uz laukuma slimības dēļ.

Viņš bija vienīgais "Canadiens" vārtsargs laika posmā no 1910. līdz 1925. gadam, vārtsargs palidzēja komandai divas reizes izcīnīt Stenlija kausu (1916, 1924), kā arī vēl trīs reizes kvalificēties Stenlija kausa izcīņas finālam. 1918. gadā Ž. Vezina kļuva par pirmo vārtsargu NHL vēsturē, kurš ir iemetis soda metienu un rezultatīvi piespēlējis komandas biedram.

1926.—1927. gada NHL sezonas sākumā tika ieviesta Vezinas balva, kura sākumā tika piešķirta katrā sezonā vārtsargam, kurš ir ielaidis vismazāk ripu savos vārtos. Kopš 1981. gada tā tiek piešķirta līgas labākajam vārtsargam, ko nosaka visu NHL klubu ģenerālmenedžeru balsojums.

Kad 1945. gadā tika atklāta Hokeja slavas zāle, Ž. Vezina bija viens no pirmajiem 12 uzņemtajiem cilvēkiem.

Ž. Vezina mira  no tuberkulozes.

Karjeras statistika

Ārējās saites 

1887. gadā dzimušie
1926. gadā mirušie
Kanādas hokejisti
Monreālas "Canadiens" spēlētāji
Hokeja slavas zālē uzņemtie
Kvebekā dzimušie
Līna Mūze

Līna Mūze (dzimusi  Smiltenē) ir latviešu vieglatlēte, startē šķēpa mešanas sacensībās. Viņa ir Eiropas U-23 čempione šķēpa mešanā un Latvijas rekordiste junioriem (60,31 m).

Karjera 

Šķēpa mešanā trenējas kopš 2005. gada. Pašlaik trenējas pie Zigismunda Sirmā. Iepriekš trenējusies pie Guntara Marksa, Andreja Vaivada un Valentīnas Eidukas un Kimmo Kinnunena (Somija).

L. Mūze ir izcīnījusi 6. vietu 2009. gada Pasaules jaunatnes čempionātā ar rezultātu 50,36 m. 2010. gada Pasaules čempionātā junioriem sportiste izcīnīja sudraba medaļu ar jaunu personisko rekordu 56,64 m. Tāpat 2010. gadā kļuva par Latvijas junioru čempioni ar rezultātu 55,28 m. 2011. gada 20. maijā Rīgas atklātajās meistarsacīkstēs jauniešiem L. Mūze uzstādīja Latvijas rekordu šķēpa mešanā junioriem — 58,86 metri. 2011. gada jūlijā izcīnīja sudraba medaļu Eiropas U-20 čempionātā ar rezultātu 55,83 m. 2012. gada Eiropas čempionātā viņa izcīnīja 10. vietu ar rezultātu 55,60 m. 2012. gada jūlijā izpildīja  A normatīvu, sasniedzot arī jaunu personisko rekordu — 61,04 metri.  viņa kvalifikācijā ar 59,91 m tālu metienu ierindojās 13. vietā, tādējādi nekvalificējoties finālam. 2013. gadā kļuva par Eiropas U-23 čempioni. 2013. gada Pasaules čempionātā Maskavā, Krievijā, izcīnīja 14. vietu.

2016. gada 10. jūnijā Valsts prezidenta balvas izcīņā Valmierā L. Mūze ieņēma otro vietu aiz Madaras Palameikas ar jaunu personisko rekordu 62,09 m, kas bija arī izpildīts Riodežaneiro Olimpisko spēļu kvalifikācijas normatīvs. Eiropas čempionātā Amsterdamā kvalifikācijas sacensībās viņa guva smagu traumu, kas sportistei liedza iespēju piedalīties Olimpiskajās spēlēs.

2018. gada 28. jūlijā L. Mūze ar jaunu personīgo rekordu 63,18 metri Daugavas stadionā Rīgā kļuva par Latvijas čempioni, vienlaikus nodrošinot Eiropas čempionāta normatīva izpildi.

2019. gada 18. maijā Dimanta līgas posmā Šanhajā viņa divreiz laboja savu perosnisko rekordu (vispirms 63,89 m 4. metienā, tad vēlreiz 5. metienā 64,87 m) un izcīnīja otro vietu, tādējādi arī kvalificējoties 2020. gada olimpiskajām spēlēm.

2019. gada Pasaules čempionātā Dohā L. Mūze neiekļuva finālā, sasniedzot 27. vietu kopvērtējumā (55,66 m). Tāpat finālsacensībās neizdevās iekļūt 2020. gada vasaras olimpiskajās spēlēs, kas notika 2021. gadā Tokijā, kur ar rezultātu 57,33 m L. Mūze palika 26. vietā, atpaliekot no abām pārējām Latvijas izlases šķēpmetējām. 2022. gada jūnijā L. Mūze izcīnīja otro vietu Dimanta līgas sacensībās Parīzē, šķēpu aizmetot 62,56 m. 2022. gada Pasaules čempionātā Jūdžīnā ar rezultātu 61,26 m izcīnīja sesto vietu, kas bija labākais rezultāts starp Eiropas šķēpmetējām. Tajā pašā gadā Eiropas čempionātā Minhenē ieņēma 7. vietu.

Privātā dzīve 
L. Mūze jau daudzus gadus ir pāris ar citu latviešu šķēpmetēju Zigismundu Sirmo.

Personiskie rekordi

Sasniegumi

Atsauces

Ārējās saites 

 LVS profils
 LOV profils

1992. gadā dzimušie
Smiltenē dzimušie
Latvijas vieglatlētes
Šķēpa metēji
2012. gada vasaras olimpisko spēļu dalībnieki
2020. gada vasaras olimpisko spēļu dalībnieki
Šellija Anna Freizere-Praisa

Šellija Anna Freizere-Praisa (; dzimusi  Kingstonā, Jamaikā) ir Jamaikas vieglatlēte, startē sprinta distancēs. Viņa ir viena no visu laiku vistitulētākajiem vieglatlētiem.

Sportiste ir piedalījusies divās olimpiskajās spēlēs (, ). Abās izcīnīja zelta medaļu prestižākajā vieglatlētikas disciplīnā: 100 m. Vēl ir izcīnījusi divas sudraba medaļas — 2012. gadā Londonā kļuva par vicečempioni 200 m un 4×100 m stafetes distancēs. Tāpat Š. A. Freizere kļuva par divkārtēju Pasaules čempioni 2009. gadā Berlīnē 100 m individuālajā distancē un 4x100 m stafetē. 2007. gada Pasaules čempionātā Osakā viņa izcīnīja sudraba medaļu 4x100 m stafetes skrējienā. 2013. gada Pasaules čempionātā jamaikiete izcīnīja trīs zelta medaļas: 100 m un 200 m individuālajās sprinta distancēs un 4×100 m stafetes distancē.

2010. gada 23. maijā Dimanta līgas Šanhajas posmā viņa tika pieķerta dopinga lietošanā un tā paša gada oktobrī tika diskvalificēta uz pusgadu.

Atsauces

Ārējās saites 

 

1986. gadā dzimušie
Jamaikas vieglatlētes
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Dopinga lietas vieglatlētikā
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās bronzas medaļas ieguvēji
Sprinteri
Olimpiskie zelta medaļnieki vieglatlētikā
Olimpiskie sudraba medaļnieki vieglatlētikā
Olimpiskie bronzas medaļnieki vieglatlētikā
Armēnijas administratīvais iedalījums

Armēnijas administratīvo iedalījumu veido 10 marzes (reģioni), kā arī atsevišķs administratīvs statuss ir valsts galvaspilsētai Erevānai. Katru marzu pārvalda marzpets (marzas gubernators), ko amatā apstiprina valdība. Erevānas pārvaldnieks ir pilsētas mērs, kuru ieceļ valsts prezidents. Marzes sīkāk tiek iedalītas 915 municipalitātēs (hamaynkner).

Administratīvo līmeņu shēma

Pirmā līmeņa administratīvais iedalījums

Galvaspilsēta

Reģioni (marzes)

Atsauces 

 
Valstu administratīvais iedalījums
Rekova

Rekova (agrāk Rekava) ir apdzīvota vieta Balvu novada Šķilbēnu pagastā, pagasta centrs. Izvietojusies Rikas upītes ielokā pie autoceļa P45 28 km no novada centra Balviem un 245 km no Rīgas.

Rekovas ciems sācis veidoties 1909. gadā, kad Baltinavas krājaizdevu sabiedrība no Šķilbanu muižas atpirka Čukuļu sādžas Reku fermu. Ar laiku Reku ferma saplūda ar Čukuļu sādžu. No 1930. gada jaundibinātā Šķilbēnu pagasta centrs. 1932. gadā Rekavai piešķīra biezi apdzīvotas vietas (ciema) statusu.

Rekovā atrodas pagasta pārvalde, Rekavas vidusskola, bibliotēka, Maizes muzejs, pasts, aptieka, ģimenes ārsta prakse, 2 katoļu baznīcas: Vecā un Jaunā Šķilbēnu baznīca.

Atsauces

Ārējās saites 
 Šķilbēnu pagasta mājaslapa

Šķilbēnu pagasts
Latvijas pagastu centri
Svitene (upe)

Svitene () ir Lielupes kreisā krasta pieteka Latvijā (Bauskas un Jelgavas novados) un Lietuvā (Šauļu apriņķī). Upe sākas kā novadgrāvis rietumos no Triškoņiem Linkuvas seņūnijā. Tek ziemeļu virzienā pa Zemgales līdzenumu. Upes gultne augštecē līdz Svitenes ciemam un lejtece no autoceļa P49 regulēta, iztaisnota. Vidustecē upe līkumo pa vāji izteiktu ieleju. 1 km garā posmā Svitene ir Latvijas un Lietuvas robežupe. Lielākās pietekas ir Liepars (43 km), Jodupe (kreisās), Virsīte (40 km), Kapupe (17 km; labās). Upi šķērso autoceļi P94, P103 (Latvijā), 152 un 209 (Lietuvā). Lielākās apdzīvotās vietas krastos ir Pašvitine, Blauzdžūni (Lietuvā), Svitene, Bērstele, Vairogi, Jaunsvirlauka, Vecsvirlauka (Latvijā).

Atsauces 

Bauskas novada upes
Jelgavas novada upes
Rundāles novada upes
Lietuvas upes
Latvijas robežupes
Svitene
Svitene

Svitene (agrāk arī Švitene, Lielsvitene) ir ciems Bauskas novada Svitenes pagastā, pagasta centrs. Izvietojusies Svitenes upes krastos pie Virsītes ietekas tajā 14 km no novada centra Bauskas un 89 km no Rīgas.

Apdzīvotā vieta izveidojusies ap bijušo Svitenes muižas (Schwitten) centru. Svitenē atrodas pagasta pārvalde, pirmsskolas izglītības iestāde, tautas nams, bibliotēka un doktorāts.

Atsauces 

Svitenes pagasts
Latvijas ciemi
Latvijas pagastu centri
Mārdijs Fišs

Mārdijs Fišs (; dzimis  Edinā, Minesotas štatā, ASV) ir bijušais amerikāņu tenisists. Profesionāļa karjeru uzsāka 2000. gadā. M. Fiša labākais sasniegums ATP tūres rangā ir  sasniegtā 7. vieta, dubultspēlēs — 14. vieta ().

Karjerā M. Fišs ir uzvarējis sešos ATP vienspēļu turnīros, bet lielāko panākumu Grand Slam sacensībās viņš sasniedza 2007. gada Austrālijas, 2008. gada ASV atklātajos čempionātos un 2011. gada Vimbldonas čempionātā, kuros tika līdz ceturtdaļfinālam. Piedalījies 2004. gada Vasaras Olimpiskajās spēlēs, kurās izcīnīja sudraba medaļu vienspēļu turnīrā.

2015. gadā pēc ASV atklātā čempionātā tenisā paziņoja par karjeras beigām.

Vietas Grand Slam turnīros 

|}

Ārējās saites

Atsauces 

1981. gadā dzimušie
ASV tenisisti
2004. gada vasaras olimpisko spēļu dalībnieki
Olimpiskās sudraba medaļas ieguvēji
Olimpiskie sudraba medaļnieki tenisā
Rītupe (ciems)

Rītupe (vai Ritupe; ) ir ciems Krievijas Federācijā, Pleskavas apgabala Pitalovas rajona Utrojas pagastā. Izvietojusies Rītupes (Utrojas) kreisajā krastā 6 km no agrākā pagasta centra Stehniem un 22 km no rajona centra Pitalovas.

Apdzīvotā vieta izveidojās pie Žogovas (Жогово) dzelzceļa stacijas līnijā Sanktpēterburga—Varšava. 1921. gadā staciju pārdēvēja par Rītupi. Starpkaru periodā Rītupe ietilpa Abrenes apriņķa Linavas pagastā. 1932. gadā Rītupei piešķīra biezi apdzīvotas vietas (ciema) statusu. 1944. gadā Linavas pagastu kopā ar Abreni un vēl 5 pagastiem pievienoja Krievijas PFSR jaunizveidotajam Pleskavas apgabalam.

Ciemā atrodas dzelzceļa stacija Rītupe. Stacijas ēka (būvēta 1917. gadā; vecā stacijas ēka ilgstoši netika izmantota, mūsdienās — nojaukta), stacijas strādnieku dzīvojamās mājas (1859-1921), apgaitnieka (1862) un apsildes (1863) mājas ir arhitektūras pieminekļi.

Atsauces 

Pitalovas rajons
Krievijas ciemi
Kapupe (Svitenes pieteka)

Kapupe () ir Svitenes labā krasta pieteka Latvijā (Bauskas novadā) un Lietuvā (Šauļu apriņķī). Sākas kā grāvis Roņu mežā 2 km aiz Latvijas un Lietuvas robežas. Tek pa Zemgales līdzenumu ziemeļu virzienā. Upes gultne visā garumā regulēta, pieguļošās platības drenētas. Ietek Svitenē pie Vairogiem Viesturu pagastā. Senāk Kapupe bijusi garāka un baseins lielāks, bet meliorācijas rezultātā upes tecējums Lietuvā divās vietās pārrakts un novadīts uz Virsīti pie Kaireļiem (augštece) un uz Bērsteli lejpus Baltausu ūdenskrātuves (vidustece; kopējais garums ap 36 km).

Atsauces 

Bauskas novada upes
Rundāles novada upes
Lietuvas upes
Latvijas robežupes
Svitenes pietekas
Lielupes baseina upes
Bīstamā metode

"Bīstamā metode" () ir Deivida Kronenberga režisēta 2011. gada filma. Tajā galvenajās lomās spēlē Vigo Mortensens, Maikls Fasbenders, Kīra Naitlija un Vinsents Kasels. Scenārijs tika veidots pēc Kristofera Hemptona 2002. gada lugas The Talking Cure motīviem. Filmas pirmizrāde notika 68. Venēcijas kinofestivālā .

Filmas notikumi risinās īsi pirms Pirmā pasaules kara un atspoguļo attiecības starp jauno psihiatru Kārli Jungu, viņa skolotāju Zigmundu Freidu un Sabinu Špilreinu.

Atsauces

Ārējās saites 
  

Vācijas filmas
Kanādas filmas
2011. gada filmas
Deivida Kronenberga filmas
Universal Pictures filmas
12. trolejbusu maršruts (Rīga, 2011)

12. trolejbusu maršruts ir Rīgas sabiedriskā transporta trolejbusu maršruts, kas kursē no Šmerļa līdz Āgenskalna priedēm.

12. trolejbusu maršruts tika atklāts 2011. gada 1. jūnijā kā divu agrāko maršrutu — 4. un 7. trolejbusu maršruta — apvienojums. Līdz ar to no 2011. gada 1. jūnija tika slēgti 4. un 7. trolejbusu maršruti.

Darbdienās pa 12. trolejbusu maršrutu kursē 8 trolejbusi, kuri pavisam veic 132 reisus, bet brīvdienās — 5 trolejbusi, kuri pavisam veic 69 reisus. Šobrīd 12. trolejbusu maršruts ir visgarākais trolejbusu maršruts Rīgā, kurā trolejbusi kursē, neatslēdzoties no kontakttīkla (vispārīgi garākais ir 4. trolejbusu maršruts)

Maršrutu apkalpo gan RP SIA "Rīgas Satiksme" 1. trolejbusu parks, gan RP SIA "Rīgas Satiksme" 2. trolejbusu parks.

Kopš 2021. gada 16. janvāra atcelti brīvdienu reisi, saistībā ar otrā ārkārtas stāvokļa izsludināšanu valstī un COVID-19 pandēmijas izraisīto reisu samazināšanu .

Maršruts 
 Virzienā Šmerlis — Āgenskalna priedes trolejbusi kursē šādās ielās: Šmerļa iela, Brīvības gatve, Gaisa tilts, Brīvības iela, Bruņinieku iela, Krišjāņa Valdemāra iela, Vanšu tilts, Krišjāņa Valdemāra iela, Kalnciema iela, Baložu iela, Kristapa iela, Melnsila iela un Āgenskalna iela.
 Virzienā Āgenskalna priedes — Šmerlis trolejbusi kursē šādās ielās: Āgenskalna iela, Melnsila iela, Kapseļu iela, Baložu iela, Kalnciema iela, Krišjāņa Valdemāra iela, Vanšu tilts, Krišjāņa Valdemāra iela, Raiņa bulvāris, Brīvības bulvāris, Brīvības iela, Gaisa tilts un Brīvības gatve.

Pieturvietas 

12. trolejbusu maršrutā ir 44 pieturas, virzienā Šmerlis — Āgenskalna priedes ir 22 pieturas, tāpat virzienā Āgenskalna priedes — Šmerlis — 22 pieturas.

Skatīt arī 
 Trolejbusu satiksme Rīgā
 Sabiedriskais transports Rīgā
 Rīgas Satiksme

Piezīmes un atsauces

Atsauces

Ārējās saites 
 www.rigassatiksme.lv
 
 
 
 

12
1974.—1975. gada NBA sezona

1974.—1975. gada Nacionālās basketbola asociācijas sezona bija 29. NBA sezona. Šajā sezonā piedalījās 18 komandas (visas no ASV), līgai pievienojās Ņūorleānas "Jazz".

Par NBA čempioniem kļuva Goldensteitas "Warriors" spēlētāji, kas četru spēļu finālsērijā pieveica Vašingtonas "Bullets" ar 4—0. Finālsērija ilga no  līdz . Par regulārās sezonas vērtīgāko spēlētāju tika atzīts Bobs Makadū ("Braves"), kurš bija arī sezonas rezultatīvākais spēlētājs, par finālsērijas vērtīgāko tika atzīts Riks Berijs ("Warriors").

1974. gada NBA drafts notika , tajā Portlendas "Trail Blazers" ar pirmo numuru izvēlējās Bilu Voltonu. 25. NBA Visu zvaigžņu spēle notika Arizona Veterans Memorial Coliseum arēnā Fīniksā, Arizonā. Tajā Austrumu komanda uzvarēja Rietumus ar 108—102. Par spēles vērtīgāko spēlētāju tika atzīts Ņujorkas "Knicks" spēlētājs Valts Freizers.

Regulārā sezona

Pēc divīzijām 
Austrumu konference

Rietumu konference

Pēc konferencēm 

Piezīmes
 z — Ieguva mājas spēļu priekšrocības visām izslēgšanas spēlēm.
 c — Ieguva mājas spēļu priekšrocības konferences izslēgšanas spēlēm.
 y — Ieguva divīzijas titulu.
 x — Iekļuva izslēgšanas spēlēs.

Izslēgšanas spēles 
 Piezīmes:
 Treknraksts = komanda uzvar kārtā

Apbalvojumi 
 Sezonas MVP: Bobs Makadū, Bufalo "Braves"
 Labākais debitants: Kīts Vilkess, Goldensteitas "Warriors"
 Labākais treneris: Fils Džonsons, Kanzassitijas—Omahas "Kings"

Ārējās saites 
 Oficiālā NBA mājaslapa 
 Basketball Reference profils  

NBA sezonas
1974. gads sportā
1975. gads sportā
2011. gada Latvijas prezidenta vēlēšanas

2011. gada Latvijas prezidenta vēlēšanas notika . Tajās tika ievēlēts Latvijas Valsts prezidents Andris Bērziņš. Kā paredz Satversme, prezidentu ievēlēja 10. Saeima.

Laika posmā no 19. līdz 24. maijam oficiāli varēja izvirzīt Valsts prezidenta amata kandidātus.

Vēlēšanu noteikumi 
Prezidenta vēlēšanu pirmajā kārtā Saeimā pārstāvētās partijas izvirza savus prezidenta amata kandidātus. Lai kandidāts tiktu ievēlēts, par viņu jānobalso vismaz 51 no 100 Saeimas deputātiem. Ja pirmajā kārtā neviens no kandidātiem nav saņēmis vajadzīgo balsu skaitu, tad notiek atkārtota balsošana. Ja arī pēc otrās reizes netiek noskaidrots uzvarētājs, ar katru nākamo kārtu no vēlēšanām tiek izslēgts kandidāts, kurš iepriekšējā kārtā ieguvis vismazāk balsu. Ja arī pēdējā kārtā, kurā palikuši 2 kandidāti, neviens no viņiem nesaņem vismaz 51 balsi, notiek jaunas vēlēšanas, kurās tiek izvirzīti jauni vai arī jau bijušie kandidāti.

Kandidāti 

Atbalstu Zatlera kandidatūrai ir solījušas ne tikai "Vienotības" un PLL frakcijas, bet arī Zaļo un Zemnieku savienības frakcijas vadītājs Augusts Brigmanis un VL-TB/LNNK frakcija. Kā iespējamie prezidenta kandidāti tika minēti arī Valsts kontroliere Inguna Sudraba, kā arī Saeimas priekšsēdētāja Solvita Āboltiņa.

 Zatlers izmantoja savas tiesības sasaukt referendumu par Saeimas atlaišanu. "Vienotības" un VL-TB/LNNK frakcijas savu atbalstu Zatleram neatsauc. PLL frakcija drīz pēc paziņojuma solīja izvērtēt savu atbalstu Zatleram. Tautas partija (viena no PLL dalībniecēm) ir nolēmusi Zatleru neatbalstīt, taču nedomā atbalstīt arī Bērziņu, kamēr Ainārs Šlesers (LPP/LC), aicināja balsot par Bērziņu, lai ļautu Zatleram kļūt par Ministru prezidentu.

"Saskaņas centra" frakcija vēl pirms Zatlera paziņojuma izplatīja informāciju, ka balsos vienoti un savu izvēli darīs zināmu dienu pirms vēlēšanām, kā arī ir solījusi atbalstu kandidātam, kas ļautu SC nokļūt valdībā. taču galu galā paziņoja, ka frakcijā būs brīvais balsojums un deputāti savu izvēli darīs zināmu tikai frakcijas biedriem.

Vēlēšanu norise 
Valsts prezidenta vēlēšanas norisinājās . Pirms vēlēšanām pie Saeimas ēkas pulcējās Zatlera atbalstītāji. Plkst. 9 sākās Saeimas debates. Ap plkst. 14 norisinājās balsošanas 1. kārta, savukārt 2. kārta notika ap plkst. 16.

Par Latvijas Valsts prezidentu tika ievēlēts Andris Bērziņš.

1. kārta

2. kārta

Atsauces

Ārējās saites 
 Valsts prezidenta ievēlēšanas likums

Prezidenta veleszanas
Latvijas prezidenta vēlēšanas
Albukerke

Albukerke (, izrunā: ) ir pilsēta ASV, Ņūmeksikas štata lielākā pilsēta un Bernalillio apgabala administratīvais centrs. Pamatojoties uz 2011. gada ASV Tautas skaitīšanas datiem, pilsētā dzīvo 552 804 iedzīvotāji. Pēc 2007. gada jūniju datiem, Albukerke bija sestā visstraujāk attīstītākā pilsēta ASV. Albukerke ir 32. lielākā pilsēta ASV un 57. lielākā pilsēta ASV pēc aglomerācijas.

Pilsētā atrodas Ņūmeksikas universitāte, Kirtlendas gaisa spēku bāze. Pilsētas augstākā celtne ir Albuquerque Plaza (Albukerkes bankas tornis), tas ir 107 metrus augsts. Albukerkē ir bāzēts NBA Attīstības līgas klubs Albukerkes "Thunderbirds".

Atsauces

Ārējās saites 

 Mājaslapa 

Ņūmeksikas pilsētas
Ruba

Ruba ir apdzīvota vieta Saldus novada Rubas pagastā, pagasta centrs. Izvietojusies Vadakstes labajā krastā pie Glūdas—Reņģes dzelzceļa 45 km no novada centra Saldus un 138 km no Rīgas.

Apdzīvotā vieta sākusi veidoties ap 1897. gadu, kad Reņģes muižas (Ringen) īpašnieks iznomāja pirmos apbūves gabalus pie dzelzceļa līnijas Jelgava—Mažeiķi Reņģes stacijas. 1925. gadā Rubai piešķīra biezi apdzīvotas vietas (ciema) statusu. 1935. gadā Rubā bija 286 iedzīvotāji, 1989. gadā — 505.

Rubā atrodas pagasta pārvalde, pamatskola (Reņģes muižā 2,5 km no Rubas), speciālā internātpamatskola, tautas nams, pasts, aptieka, ģimenes ārsta prakse.

Atsauces 

Rubas pagasts
Saldus novada ciemi
Latvijas ciemi
Latvijas pagastu centri
Karību jūras pirāti: Svešajos krastos

"Karību jūras pirāti: Svešajos krastos" () ir 2011. gada fantāzijas piedzīvojumu filma, kuras režisors ir Robs Māršals un producents — Džerijs Brukheimers. Filma ir balstīta uz Volta Disneja Karību jūras pirātu atrakciju parku. Šis ir turpinājums 2007. gada filmai "Karību jūras pirāti: Pasaules malā".

Atsauces

Ārējās saites 
 
 

2011. gada filmas
Karību jūras pirāti
Walt Disney Pictures filmas
Apvienotās Karalistes filmas
Piedzīvojumu filmas
Girgensons

Girgensons ( — 'Girgena dēls', no personvārda Girgens; sieviešu dzimtē Girgensone) ir vācu cilmes uzvārds. Cilvēki ar šo uzvārdu:

 Edgars Girgensons (1943—1977) — latviešu aktieris;
 Kristaps Reinholds Girgensons (Christoph Reinhold Girgensohn, 1752—1814) — vācbaltiešu mācītājs un rakstnieks;
 Oto Girgensons (Otto Girgensohn, 1796—1869) — vācbaltiešu mācītājs;
 Reinholds Girgensons (Reinhold Girgensohn, 1827—1886) — vācbaltiešu mācītājs;
 Zemgus Girgensons (1994) — latviešu hokejists.

Vācu uzvārdi
Rišārs Gaskē

Rišārs Gaskē (; dzimis  Bezērā, Francijā) ir profesionāls franču tenisists. Profesionāļa karjeru uzsāka 2002. gadā. R. Gaskē labākais sasniegums ATP tūres rangā ir  sasniegtā 7. vieta, dubultspēlēs — 45. vieta (). Viņa treneris ir Ēriks Deblikers (Eric Deblicker).

Karjerā R. Gaskē ir uzvarējis 14 ATP vienspēļu turnīros, bet Grand Slam sacensībās trīs reizes sasniedzis pusfinālu — 2007. un 2015. gadā Vimbldonas čempionātā un 2013. gadā ASV atklātajā čempionātā. 2002. gadā svinēja uzvaru Francijas un ASV atklātajos čempionātos jauniešiem, 2004. gadā kopā ar Tatjanu Golovinu uzvarēja Francijas atklātajā čempionātā jauktajās dubultspēlēs.

Vietas Grand Slam turnīros 

|}

Ārējās saites 

  

1986. gadā dzimušie
Francijas tenisisti
2012. gada vasaras olimpisko spēļu dalībnieki
Olimpiskās bronzas medaļas ieguvēji
Dopinga lietas tenisā
Olimpiskie bronzas medaļnieki tenisā
Džejs Baumīsters

Džejs Daniels Baumīsters (; dzimis  Edmontonā, Albertas provincē, Kanādā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks, neformālā Trīs zeltu kluba biedrs. Pašlaik (2019) pārstāv NHL klubu Sentluisas "Blues".

Spēlētāja karjera 
2002. gada NHL draftā viņu Floridas "Panthers" izraudzījās ar kopējo 3. kārtas numuru. Debijas sezonā NHL viņš tika iekļauts simboliskajā debitantu izlasē. "Panthers" sastāvā aizvadīja septiņas sezonas. 2007.—08. un 2008.—09. gada sezonas noslēdza ar augstāko vidējo spēles laiku visā līgā. 2009. gadā tika aizmainīts uz Kalgari "Flames".

 Baumīsters aizvadīja 486. NHL spēli pēc kārtas, tādējādi pārspējot Kārli Skrastiņu un uzstādot jaunu līgas rekordu kā visvairāk spēles pēc kārtas aizvadījušais aizsargs. Viņa sērija ilga līdz pat 2014. gada novembrim, kad Baumīsters bija aizvadījis 737 spēles pēc kārtas. Viņam nācās izlaist spēli ķermeņa lejasdaļas traumas dēļ. Baumīsters sasniedza piekto garāko spēļu sēriju NHL vēsturē.

2012.—13. gada sezonā tika aizmainīts uz Sentluisas "Blues" rindām. 2019. gadā kopā ar Sentluisas "Blues" izcīnīja Stenlija kausu. Tādā veidā Baumīsters kļuva par 29. hokejistu, kas kļuvis par neformālā Trīs zeltu kluba biedru.

Kanādas hokeja izlases rindās kļuvis par 2014. gada olimpisko čempionu. Izlases sastāvā viņš debitēja 2003. gadā un pirmajos divos Pasaules čempionātos izcīnīja zelta medaļu, vēl 2008. gadā Kanādā ar izlasi ieņēma 2. vietu. Tāpat triumfējis 2004. gada Kanādas kausa izcīņā. Piedalījies arī 2006. gada ziemas olimpiskajās spēlēs. Kanādas izlases sastāvā ir spēlējis trijos Pasaules čempionātos junioriem (2000—2002), kuros izcīnījis sudraba un divas bronzas medaļas.

Atsauces

Ārējās saites 

1983. gadā dzimušie
Kanādas hokejisti
Floridas "Panthers" spēlētāji
Kalgari "Flames" spēlētāji
Sentluisas "Blues" spēlētāji
Hokejisti 2006. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskie zelta medaļnieki hokejā
Kanādas olimpiskie zelta medaļnieki
NHL drafta pirmās kārtas izvēles
Stenlija kausa ieguvēji
Edmontonā dzimušie
The Final Cut

The Final Cut ir angļu progresīvā roka grupas Pink Floyd divpadsmitais studijas albums. Tas tika izdots 1983. gada martā. Tas ir pēdējais grupas albums, kura ierakstīšanā piedalījās grupas sākotnējais dalībnieks un dziesmu tekstu autors Rodžers Voterss. The Final Cut ir arī vienīgais Pink Floyd albums, kuram Rodžers Voterss ir sarakstījis gan dziesmu vārdus, gan mūziku.

Skaņdarbu saraksts

Piezīmes

Ārējās saites 
 Albuma oficiālā mājaslapa 

Pink Floyd albumi
1983. gada albumi
Liepars

Liepars (arī Liepāre; ) ir Svitenes kreisā krasta pieteka Latvijā (Bauskas un Jelgava novados) un Lietuvā (Šauļu apriņķī). Sākas kā novadgrāvis 3 km uz ziemeļaustrumiem no Bučūniem Lietuvā. Tek ziemeļu virzienā pa Zemgales līdzenumu. Upes gultne visā garumā regulēta. Ietek Svitenē lejpus Jaunsvirlaukas. Lielākā pieteka Melnupīte (kreisā). Upi šķērso autoceļi P103 (Latvijā) un 209 (Lietuvā). Lielākās apdzīvotās vietas krastos ir Liepori (Lietuvā) un Jaunsvirlauka (Latvijā).

Atsauces 

Bauskas novada upes
Jelgavas novada upes
Rundāles novada upes
Lietuvas upes
Latvijas robežupes
Svitenes pietekas
Lielupes baseina upes
Aleksandrs Sjomins

Aleksandrs Sjomins (; dzimis  Krasnojarskā, PSRS) ir krievu hokejists, spēlē kreisās malas uzbrucēja pozīcijā, Krievijas hokeja izlases dalībnieks. Pašlaik (2015) pārstāv KHL klubu Magņitogorskas "Metallurg".

Spēlētāja karjera 
Karjeru Sjomins uzsāka Krasnojarskas "Sokol" hokeja skolas sistēmā. 2001.—02. gada sezonā Čeļabinskas "Traktor" rindās Sjomins debitēja Krievijas Augstākajā līgā. 2002. gada NHL draftā viņu Vašingtonas "Capitals" izraudzījās ar kopējo 13. numuru. "Capitals" sastāvā sāka spēlēt 2003.—2004. gada sezonā, taču 2004.—05. gada NHL sezonas lokauta laikā un 2005.—06. gada sezonā viņš spēlēja Krievijas Superlīgas klubu Toljati "Lada" un Maskavas apgabala "Himik" sastāvos.

Jau sākot ar 2006.—07. gada sezonas otro pusi Sjomins bieži tika likts vienā maiņā ar Aleksandru Ovečkinu. Nākamajā sezonā viņiem "Capitals" pirmajā maiņā pievienojās Niklass Bekstrēms. Kopā ar Ovečkinu un Bekstrēmu Sjomins spēlēja līdz pat 2012. gada vasarai, kad noslēdza viena gada līgumu ar Karolīnas "Hurricanes" vienību.

2012.—13. gada NHL sezonas lokauta laikā spēlēja KHL kluba Ņižņijnovgorodas "Torpedo" un Krievijas Augstākās līgas kluba Krasnojarskas "Sokol" sastāvā, taču pēc tam atgriezās "Hurricanes" sastāvā. 2015. gada vasarā noslēdza viena gada līgumu ar Monreālas "Canadiens". Decembrī hokejists atgriezās Krievijā, pievienojoties KHL klubam Magņitogorskas "Metallurg".

Krievijas hokeja izlases sastāvā spēlējis 2010. gada ziemas olimpiskajās spēlēs (6. vieta), Pasaules čempionātos ir izcīnījis visu kalumu medaļas: 2008. un 2012. gadā zeltu, 2010. gadā sudrabu un 2005. gadā bronzu. Tāpat, Sjomins ir izcīnījis sudraba medaļas 2002. gada Pasaules čempionātā U-18 vecuma grupā.

Ārējās saites 

1984. gadā dzimušie
Krievijas hokejisti
Vašingtonas "Capitals" spēlētāji
Toljati "Lada" spēlētāji
Mitišču "Atlant" spēlētāji
Karolīnas "Hurricanes" spēlētāji
Ņižņijnovgorodas "Torpedo" spēlētāji
Monreālas "Canadiens" spēlētāji
Magņitogorskas "Metallurg" spēlētāji
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
NHL drafta pirmās kārtas izvēles
Podoļskas "Vitjaz" spēlētāji
Čeļabinskas "Traktor" spēlētāji
Krievijas Nopelniem bagātie sporta meistari
Krasnojarskas novadā dzimušie
Betija Heidlere

Betija Heidlere (; dzimusi  Berlīnē, Vācijā) ir vācu vieglatlēte, startē vesera mešanas sacensībās.

Piedalījusies divās Olimpiskajās spēlēs (2004, 2008). 2004. gadā Atēnās izcīnīja 4. vietu, taču 2008. gadā Pekinā ieņēma 9. vietu. Veiksmīgi startējusi Pasaules čempionātos, kuros izcīnījusi zelta (2007. gads) un sudraba (2009. gads) medaļas. Tāpat izcīnījusi uzvaru 2010. gada Eiropas čempionātā.

 uzstādīja Pasaules rekordu — viņa veseri raidīja 79,42 m tālumā.

Personiskie rekordi

Atsauces

Ārējās saites 
 Oficiālā mājaslapa /

1983. gadā dzimušie
Vācijas vieglatlētes
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Pasaules rekordisti vieglatlētikā
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Berlīnē dzimušie
Olimpiskās sudraba medaļas ieguvēji
Vesera metēji
Olimpiskie sudraba medaļnieki vieglatlētikā
Čurājošais puisēns

Čurājošais puisēns jeb Briseles Manekens () ir skulpturāla strūklaka, viens no Briseles pilsētas simboliem un tūristu ievērojamākajiem apskates objektiem. Bronzas skulptūra ir 30 cm augsta, atrodas Briseles vecpilsētā, netālu no Lielā laukuma, ielu L'Etuve un du Chene krustojumā.

Vēsture 
Skulptūru izveidoja Žeroms Dikesnuā Vecākais, pirmo reizi skulptūra šajā vietā tika novietota 1619. gadā, attēlojot zobgalīgā veidā apvidus nepieciešamību pēc svaiga dzeramā ūdens. Skulptūra ātri kļuva populāra un 1770. gadā tai tika izveidota akmens niša, tādā veidā piešķirot Čurājošajam puisēnam svinīgumu. Bijuši vairāki mēģinājumi nozagt skulptūru, ko 18. gadsimta sākumā mēģināja veikt franču armija, bet vēlāk, 1745. gadā, angļu armija, līdz tas izdevās katordzniekam Antuānam Likā 1817. gadā, kurš neilgi pēc skulptūras iegūšanas to sasita. Taču jau 1818. gadā tika izgatavota skulptūras kopija un novietota atpakaļ tās goda vietā. Šī kopija ir saglabājusies līdz mūsu dienām.

Skulptūras tērpi 
Nereti skulptūru var redzēt ietērptu kādā tērpā. Šī ir tradīcija, kuras sākums ir datējams ar 1698. gadu, kad pārvaldnieks Maksimiliāns Emanuels dāvāja uzvalku komplektu, kurā ietērpt skulptūru. Tradīcija turpinās līdz mūsu dienām un bieži Briseli apmeklējušie valstu vadītāji dāvina Čurājošam puisēnam tautastērpu miniatūru komplektus. 2006. gada Pasaules čempionāta hokejā laikā, kas norisinājās Rīgā, Latvijā, Čurājošais puisēns tika apģērbts Latvijas hokeja izlases formas kreklā. Briseles Pilsētas muzejā ir apskatāmi vairāk nekā 400 Čurājošā puisēna tērpu.

Leģenda 
Statujas iedvesmas avots ir nezināms, tāpēc, gadiem ritot, šis noslēpums radījis vairākus nostāstus un baumas, padarot šo skulptūru vēl pievilcīgāku. Viens no stāstiem apgalvo, ka 12. gadsimtā tika atrasts čurājam pret koku pašā kaujas karstumā hercoga dēls. Vēlāk kā valsts cīnītāju drosmes simbols tika atveidots bronzā.

Attēlu galerija

Atsauces

Ārējās saites

 Čurājošais puisēns uz kartes
 Panorāma pie strūklakas

Skat. arī 
Čurājošā meitenīte

Skulptūras
Strūklakas
Briseles ievērojamākās vietas
Pieminekļi Beļģijā
Anglijas futbola čempionāts

Anglijas futbola čempionāts (), bieži saīsināts vienkārši kā The Championship, oficiāli saukts sponsoru vārdā par Npower Championship, ir augstākā divīzija Anglijas futbola līgas organizācijā un otra spēcīgākā līga Anglijas futbolā pēc Premjerlīgas.

Futbola līgas čempionāts tika izveidots 2004./05. gada sezonā. Iepriekš tas bija zināms ar nosaukumu Pirmā divīzija. Saskaņā ar Deloitte ziņojumu, 2004./05. gada sezonā tā bija pasaulē bagātākā no līgām, kuras nav savas valsts augstākās līgas un sestā bagātākā Eiropā.

Čempionāta uzvarētāji saņem Futbola līgas čempionu kausu, kura ir tā pati balva, kuru iepriekš saņēma Pirmās divīzijas čempioni pirms Premjerlīgas izveidošanas 1992./93. gada sezonā.

Līgas struktūra 
Līgā piedalās 24 komandas. Sezonas gaitā, kura parasti ilgst no augusta līdz nākamā gada maijam, katra komanda divreiz spēlē pret katru no pārējām, vienreiz savā, bet vienreiz pretinieku laukumā. Kopā katra komanda aizvada 46 spēles. par uzvaru tiek piešķirti trīs punkti, par neizšķirtu viens punkts, bet par zaudējumu nulle punktu. Komandas tabulā tiek izkārtotas pēc gūtajiem punktiem, pēc tam vārtu starpības un tad gūtajiem vārtiem. Ja komandu rādītāji ir vienādi visos trijos parametros, komandas tiek sakārtotas alfabēta secībā, izņemot gadījumus, kad izšķiras paaugstināšana vai pazemināšana, vai izslēgšanas spēles. Šajā gadījumā kārtības noteikšanai tiek nozīmēta izslēgšana spēle, tomēr kopš šī noteikuma ieviešanas brīža šāda situācija vēl nav bijusi.

Sezonas beigās divas pirmās komandas un izslēgšanas spēļu uzvarētājs tiek paaugstināts uz Premjerlīgu, bet pēdējās trīs komandas tiek pazeminātas uz Pirmo līgu. Čempionāta izslēgšanas spēlēs piedalās komandas, kuras noslēguma tabulā ierindojas no trešās līdz sestajai vietai. Šo spēļu uzvarētājs tiek paaugstināts uz Premjerlīgu. Trešo vietu ieņēmusī komanda spēlē pret sestās vietas īpašnieci, bet ceturtās pret piekto, aizvadot pa spēlei mājās un viesos. Katra pusfināla uzvarētāji pēc tam piedalās vienā finālspēlē, kuras balva ir paaugstināšana uz Premjerlīgu un izslēgšanas spēļu trofeja.

Trīs paaugstinātās komandas nākamajā sezonā aizvieto komandas, kuras ievietojās pēdējās trijās vietās Premjerlīgā. Pazeminātās komandas aizvieto divas labākas komandas no Pirmās līgas un Pirmā slīgas izslēgšanas pēļu uzvarētājkomanda.

Atsauces 

Futbola līgas
Futbols Anglijā
Nacionālā Svētās Sirds bazilika

Nacionālā Svētās Sirds bazilika (, ) pieder Romas Katoļu Baznīcai un tā ir viens no Briseles ievērojamiem tūrisma objektiem kā lielākā Art Deco stila celtne pasaulē. Tā atrodas Briseles priekšpilsētā Kukelberhā.

Vēsture 

Jau 1904. gadā karalis Leopolds II pavēlēja sākt dievnama celtniecību, lai arī baznīcas būve tika nobeigta tikai 1970. gadā. Iecere būvēt baznīcu karalim radās jau 1880. gadā. Bazilikas būvniecība bija iecerēta kā veltījums visiem cilvēkiem, kuri atdevuši savas dzīvības par Beļģiju, īpaši pieminot beļģu kareivjus, kuri krita kaujās tālu no savas dzimtenes un neatgriezās no abiem pasaules kariem, kā arī pieminot Beļģijas neatkarības 50. gadskārtu. Taču šis projekts nerealizējās tautas mazieinteresētības dēļ.

20. gadsimta sākumā iedzīvotāju skaits Briselē strauji pieauga, tāpēc karalis Leopolds II nolēma celt jaunu svētceļotāju baznīcu, nacionālo svētnīcu Jēzus Sirds godam, kas spētu uzņemt daudz dievlūdzēju, ietekmējoties no Parīzes Jēzus Sirds baznīcas apmeklējuma 1902. gadā. Bazilikas pamatakmens tika iesvētīts 1905. gada 12. oktobrī Beļģijas Neatkarības 75. gadadienas svinību laikā, piedaloties karalim Leopoldam II. Sākotnēji arhitekts bija Pjērs Lanžroks, kas bija iecerējis būvēt neogotisku baznīcas celtni,taču radās finansiālas grūtības un līdz Pirmā Pasaules kara sākumam tika uzbūvēti tikai baznīcas pamati. 1919. gada 29. jūnijā karalis Alberts I nolēma turpināt baznīcas celtniecību, taču finansiālu apsvērumu dēļ nebija iespējams turpināt sākotnējās ieceres, tāpēc tika pieņemts arhitekta Alberta van Hifeļa projekts, izmantojot lētākas terakotas un smilšakmens konstrukcijas un būvējot baznīcu Art deko stilā. Šis projekts 1925. gadā Parīzes Vispasaules izstādē ieguva lielo arhitektūras balvu. Baznīcas celtniecība tika atjaunota 1935. gada 14. oktobrī pēc tās iesāktās celtnes iesvētīšanas, ko veica kardināls Juzefs Ernests van Rojs, saņemot atļauju un svētību no pāvesta Pija XI. Pēdējo uzbūvēja kupolu 1969. gadā un 1970. gada 11. novembrī kardināls Leo Sueness ziņoja Vatikānam par bazilikas celtniecības beigām.

Ēka 
Bazilika ieņem nozīmīgu vietu Briseles ainavā. Tā ir lielākā Art Deko celtne pasaulē, bazilikas garums ir 164.5 metri, platums tās platākajā vietā ir 107 metri, bet augstums — 89 metri. Kupolā, kura diametrs ir 33 metri, atrodas platforma, kas tiek izmantota pilsētas panorāmas apskatei. Ēkas celtniecībai tika izmantots smilšakmens, terakota, ķieģeļi un betons. Bazilika spēj uzņemt līdz 2000 dievlūdzēju. Raksturīgākā bazilikas iezīme ir augstais zaļais vara kupols, kuru var redzēt no daudzām pilsētas vietām. Bez liturģiskām telpām bazilikā atrodas arī katoļu radiostacija, teātris, divi muzeji un restorāns, kā arī tā ir alpīnistu treniņu vieta.

Attēlu galerija

Ārējās saites

 Oficiālais saits
 Virtuāla bazilikas apskate
 Bazilikas fotogrāfijas

Briseles ievērojamākās vietas
Baznīcas Briselē
Bazilikas
Bad

Bad ir septītais amerikāņu mūziķa Maikla Džeksona studijas albums. Albumu 1987. gada 31. augustā izdeva Epic/CBS Records, vairāk nekā piecus gadus pēc Džeksona pēdējā albuma, Thriller, kurš kļuva par pasaulē pārdotāko albumu.. Bad pārdeva 30 miljonos kopiju visā pasaulē, 8 miljoni no tiem tika pasūtīti ASV, un to uzskata par vienu no vispārdotākajiem albumiem. Bad ir vienīgais albums, kura pieci singli ir ierindojušies Billboard Hot 100. Tāpat kā Džeksona iepriekšējo muzikālo materiālu, albums sastāv no R&B, popa un roka.

Rakstīšana 
Bad bija paredzēts kā duets starp Džeksonu un mūziķi Prinsu. Citi mākslinieki bija paredzēti — Vitnija Hjūstone, Areta Frenklina un Bārbra Streisande; neviena no šīm sadarbībām nenotika. Dziesmas vārdi attiecas uz romanci un paranoju; paranoja bija bieža tēma priekš Džeksona, ko viņš ir izmantojis iepriekšējos albumos. Allmusic piebilda, ka Bad ievirzīja Džeksonu "dziļāk smagajā rokā, dziļāk adult contemporary, dziļāk smagajā deju mūzikā — būtībā ņemot katru daļu no Thriller galējībā, palielinot nevainojamas mūzikas koeficientu.

Dziesmu saraksts 

1987. gada albumi
Maikla Džeksona albumi
Kreuna

Kreuna () ir upe Augšdaugavas novada rietumos un Panevēžas apriņķī Lietuvā. Iztek ziemeļaustrumos no Subates un kopā ar pietekām ir vienīgā Nemunas baseina upe Latvijā. Sākas Augšzemes augstienē dziļā ielejā (subglaciālajā iegultnē), kur tek cauri diviem nelieliem ezeriņiem (Baltišku un Apsānu ezeriem). Latvijas teritorijā uzņem no labā krasta pa Dzirnavupīti Lielā Subates ezera ūdeņus, no kreisā krasta — Pļentauku upes un Prodes ūdeņus. 570 m garumā līdz Prodes ietekai ir Latvijas un Lietuvas robežupe. Lietuvas teritorijā šķērso Krauneļa ezeru; lielākās pietekas ir Kraunēnu upele (kreisā) un Bačupe (labā), kā arī uzņem Naša un Obeļu ezera ūdeņus. Ietek Sartu ezera ziemeļrietumu galā. Lielākās apdzīvotās vietas krastos ir Obeļi, Pakrauņi un Kraunas Lietuvā.

Atsauces 

Augšdaugavas novada upes
Latvijas robežupes
Lietuvas upes
Ilūkstes novada upes
Orlovs

Orlovs (, no орёл — 'ērglis'; sieviešu dzimtē Orlova (Орло́ва)) ir krievu cilmes uzvārds. Cilvēki ar šo uzvārdu:
 Alekss Orlovs (Алекс Орлов; 1964) — krievu rakstnieks;
 Dmitrijs Orlovs (Дми́трий Орло́в; 1991) — krievu hokejists;
 Nikolajs Orlovs (Никола́й Орло́в) —  krievu cīkstonis; 
 Vitālijs Orlovs (1964) — Latvijas politiķis;
 Vladimirs Orlovs (Владимир Орлов; 1869—1927) — Krievijas Impērijas cara Nikolaja II padomnieks, cara valdības militārā kabineta vadītājs (1906 — 1915).

Krievu uzvārdi
Hanss Arps

Hanss Arps jeb Žans Arps (, ; dzimis , miris ) bija vācu/franču tēlnieks, gleznotājs un dzejnieks.

Arps bija viens no dadaisma mākslas kustības radītājiem. 1920. gadā kopā ar Maksu Ernstu un sociālo aktīvistu Alfredu Grīnvaldu izveidoja Ķelnes dadaisma grupu. 1925. gadā Arps arī piedalījās pirmajā sirreālistu grupas darbu izstādē Parīzē.

Ārējās saites 
 Biogrāfija 
 Arpa muzejs 

1886. gadā dzimušie
1966. gadā mirušie
Tēlnieki
Dadaisma mākslinieki
Sirreālisma mākslinieki
Brendons Hanters

Brendons Hanters (; dzimis  Sinsinati, Ohaio štatā, ASV) ir profesionāls amerikāņu basketbolists, spēlē spēka uzbrucēja pozīcijā. Pašlaik (2013) pārstāv Francijas klubu Orleānas "Loiret Basket". 2003. gada NBA draftā viņu izraudzījās Bostonas "Celtics" ar kopējo 56. kārtas numuru, šajā un nākamajā sezonā B. Hanters spēlēja NBA. Vērtējot pēc aizvadīto spēļu skaita un snieguma tajās, B. Hanters ir līdz šim NBA sevi vislabāk apliecinājušais spēlētājs, kurš pēc karjeras NBA spēlējis Latvijas klubā.

Karjera 
B. Hanters aizvadīja lielisku koledžu basketbola karjeru Ohaio universitātē. Pēdējā sezonā viņā bija NCAA labākais atlēkušo bumbu vācējs, sezonu beidzot ar vidēji gūtiem 21,5 punktiem, 12,6 atlēkušajām bumbām un 1,2 blokiem vidēji spēlē. Sezonā viņš sasniedza ekskluzīvo summu 2000 punktu un 1000 atlēkušās bumbas (2003. gadā to spēja vēl arī Niks Kolisons un Deivids Vests).

Pēc izvēlēs NBA draftā viņš nokļuva Bostonas "Celtics", kuru sastāvā nospēlēja 36 spēles, gūstot vidēji 3,5 punktus un 3,3 atlēkušās bumbas debijas sezonā NBA. 2004. gada jūnijā viņu NBA paplašināšanās draftā starp komandu neaizsargātajiem spēlētājiem izraudzījās Šarlotas "Bobcats", bet, šajā komandā nespēlējis, B. Hanters novembrī tika aizmainīts uz Orlando "Magic" pret Kītu Bogansu. "Magic" sastāvā viņš piedalījās 31 spēlē, vidēji sezonā gūstot 3,1 punktu un 2,2 atlēkušās bumbas spēlē. Pirms 2005.—2006. gada sezonas B. Hanters pievienojās Milvoki "Bucks", taču laukumā tās sastāvā nedevās, tāpat pirms nākamās sezonas iekļauts Klīvlendas "Cavaliers" sastāvā viņš tomēr tika atbrīvots pirmssezonas pārbaudes spēļu laikā.

Pēc 2005.—2006. gada sezonas, kuras laikā B. Hanteram neizdevās iegūt vietu NBA klubu sastāvā, viņš pārcēlās uz Eiropu, kur šajā un nākamajās sezonās spēlēja pārsvarā Itālijas, bet arī Grieķijas, Turcijas un Izraēlas klubos.

2011. gada martā B. Hanters noslēdza līgumu ar Latvijas basketbola līgas klubu BK Ventspils. Tā sastāvā izcīnīja Latvijas čempionāta sudraba medaļas. Vērtējot pēc aizvadīto spēļu skaita un snieguma tajās, B. Hanters ir līdz šim NBA sevi vislabāk apliecinājušais spēlētājs, kurš pēc karjeras NBA spēlējis Latvijas klubā. Pēc sezonas pārgāja uz Vācijas Bundeslīgas klubu Baireitas BBC.

Atsauces

Ārējās saites 

1980. gadā dzimušie
ASV basketbolisti
Spēka uzbrucēji
Bostonas "Celtics" spēlētāji
Orlando "Magic" spēlētāji
Hanters

Hanters var būt:

 Brendons Hanters (Brandon Hunter; 1980) — amerikāņu basketbolists;
 Normans Hanters (Norman Hunter; 1943―2020) ― angļu futbolists un futbola treneris.

Uzvārdi